amanoisuno/poetBack huggingface dataset:
賀襄陽副使節判同加章綬 徐商 
朱紫花前賀故人，兼榮此會頗關身。同年坐上聯賓榻，芳菲解助今朝喜，嫩蕊青條滿眼新。
句 徐商 
萍聚只因今日浪，荻斜都為夜來風。
和薛逢贈別 高璩 
劍外綿州第一州，尊前偏喜接君留。歌聲婉轉添長恨，莫言此去難相見，怨別征黃是順流。
句 高璩 
公齋一到人非舊，詩板重尋墨尚新。
和李尚書命妓餞崔侍禦 高湘 
謝安春渚餞袁宏，千里仁風一扇清。歌黛慘時方酩酊，不知公子重飛觥。
句 高湘 
惟有高州是當家。（《玉泉子》雲：湘從兄中書舍人湜與路相岩親善，而湘厚劉相瞻，岩既逐瞻，除不附己者十司戶。湘得高州，到日，憤湜不佑己，賦詩雲）
報何澤 崔安潛 
四十九年前及第，同年唯有老夫存。今日殷勤訪吾子，穩將鬐鬣上龍門。
題文翁石室 裴鉶 
文翁石室有儀形，庠序千秋播德馨。古柏尚留今日翠，更歎沱江無限水，爭流只願到滄溟。
憤惋詩三首 劉損 
寶釵分股合無緣，魚在深淵日在天。得意紫鸞休舞鏡，從此蘼蕪山下過，只應將淚比黃泉。鸞辭舊伴知何止，鳳得新梧想稱心。紅粉尚存香幕幕，願作山頭似人石，丈夫衣上淚痕深。舊嘗遊處遍尋看，睹物傷情死一般。買笑樓前花已謝，莫道詩成無淚下，淚如泉滴亦須幹。
幼作 鄭愚 
臺山初罷霧，岐海正分流。漁浦颺來笛，鴻逵翼去舟。
茶詩 鄭愚 
嫩芽香且靈，吾謂草中英。夜臼和煙搗，寒爐對雪烹。惟憂碧粉散，嘗見綠花生。
郡樓望九華歌 霍總 
樓上坐見九子峰，翠雲赤日光溶溶。有時朝昏變疏密，陽烏生子偶成數，丹鳳養雛同此名。日日遙看機已靜，玉漿瑤草不可見，自有神仙風馬來。
塞下曲 霍總 
曾當一面戰，頻出九重圍。但見爭鋒處，長須得勝歸。雪沾旗尾落，風斷節毛稀。豈要銘燕石，平生重武威。
關山月 霍總 
珠瓏翡翠床，白皙侍中郎。五日來花下，雙童問道傍。到門車馬狹，連夜管弦長。每笑東家子，窺他宋玉牆。
驄馬 霍總 
青驪八尺高，俠客倚雄豪。踏雪生珠汗，障泥護錦袍。路傍看驟影，鞍底卷旋毛。豈獨連錢貴，酬恩更代勞。
雉朝飛 霍總 
五色有名翬，清晨挾兩雌。群群飛自樂，步步飲相隨。覘葉逢人處，驚媒妒寵時。綠毛春鬥盡，強敵願君知。
木芙蓉 霍總 
本自江湖遠，常開霜露餘。爭春候穠李，得水異紅蕖。孤秀曾無偶，當門幸不鋤。誰能政搖落，繁彩照階除。
採蓮女 霍總 
舟中採蓮女，兩兩催妝梳。聞早渡江去，日高來起居。
別僧 陳琡 
行若獨輪車，常畏大道覆。止若員底器，常恐他物觸。行止既如此，安得不離俗。
早春殘雪 裴虔餘 
霽日雕瓊彩，幽庭減夜寒。梅飄餘片積，日墮晚光殘。零落偏依桂，霏微不掩蘭。陰林披霧縠，小沼破冰盤。曲檻霜凝砌，疏篁玉碎竿。已聞三徑好，猶可訪袁安。
柳枝詞詠篙水濺妓衣 裴虔餘 
半額微黃金縷衣，玉搔頭嫋鳳雙飛。從教水濺羅裙濕，還道朝來行雨歸。
獻淮南師 李嶸 
雞樹煙含瑞氣凝，鳳池波待玉山澄。國人久倚東關望，擬築沙堤到廣陵。
月 袁郊 
嫦娥竊藥出人間，藏在蟾宮不放還。後羿遍尋無覓處，誰知天上卻容奸。
霜 袁郊 
古今何事不思量，盡信鄒生感彼蒼。但想燕山吹暖律，炎天豈不解飛霜。
露 袁郊 
湛湛騰空下碧霄，地卑濕處更偏饒。菅茅豐草皆沾潤，不道良田有旱苗。
雲 袁郊 
楚甸嘗聞旱魃侵，從龍應合解為霖。荒淫卻入陽臺夢，惑亂懷襄父子心。
遊東觀山 張叢 
岩岫碧孱顏，靈蹤若可攀。樓臺煙靄外，松竹翠微間。玉液寒深洞，秋光秀遠山。憑君指歸路，何處是人寰。
擲盧作 馮袞 
八尺台盤照面新，千金一擲鬥精神。合是賭時須賭取，不妨回首乞閒人。
戲酒妓 馮袞 
醉眼從伊百度斜，是他家屬是他家。低聲向道人知也，隔坐剛拋豆蔻花。
老僧 鄭綮 
日照四山雪，老僧門未開。凍瓶黏柱礎，宿火陷爐灰。童子病歸去，鹿麑寒入來。齋鐘知漸近，枝鳥下生台。
題盧州郡齋 鄭綮 
九衢塵裏一書生，多達逢時擁旆旌。醉裏眼開金使字，紫旗風動耀天明。
別郡後寄席中三蘭 鄭綮 
淮淝兩水不相通，隔岸臨流望向東。千顆淚珠無寄處，一時彈與渡前風。
觀山燈獻徐尚書 溫庭皓 
一峰當勝地，萬點照嚴城。勢異昆岡發，光疑玄圃生。焚書翻見字，舉燧不招兵。況遇新春夜，何勞秉燭行。九枝應並耀，午夜忽潛然。景集青山外，螢分碧草前。輝華侵月影，曆亂寫星躔。望極高樓上，搖光滿綺筵。春山收暝色，爝火集餘輝。麗景饒紅焰，祥光出翠微。白榆行自比，青桂影相依。唯有偷光客，追遊欲忘歸。
梅 溫庭皓 
一樹寒林外，何人此地栽。春光先自暖，陽豔暗相催。曉覺霜添白，寒迷月借開。餘香低惹袖，墮蕊逐流杯。零落移新暖，飄颺上故台。雪繁鶯不識，風嫋蝶空回。羌吹應愁起，征徒異渴來。莫貪題詠興，商鼎待鹽梅。